לפני כשנתיים הבריק לי בראש רעיון לספר ילדים. ימים ספורים לאחר מכן ישבתי וכתבתי אותו. במשך הימים שאחריו חזרתי ושייפתי אותו עוד ועוד. כשהרגשתי שהוא פחות או יותר עשוי שמתי אותו לנוח. תכננתי שיום אחד אשלח אותו להוצאות אבל זה כל הזמן נדחה. אחת לכמה חודשים יצא לי לחזור אליו ולשמחתי בכל פעם מצאתי שהוא עדיין ראוי בעיני. עכשיו החלטתי שהגיע הזמן לשלוח אותו להוצאות.
אני לא יודעת אם ואיך זה קשור למחלה. אולי זה אחת המתנות שאני מעניקה לעצמי אולי זה רק הזמן שמתפנה. זה בטח לא בא מהמקום של להספיק כי הרי כבר הצהרתי שאני מתכוונת לחיות עוד הרבה זמן.
קראתי באינטרנט כל מה שכתוב על הוצאת ספרים. קראתי את ההמלצה (במאמר שכתבה אריאנה מלמד ופורסם לפי שנים בynet) לשלוח לעצמי את כתב היד בדואר רשום ולשמור את המעטפה סגורה ליום שמישהו יגנוב את יצירתי הספרותית. המעטפה הסגורה בצרוף חותמת הדואר המתוארכת תסייע לי להוכיח שזה שלי ומזמן.
קראתי על הסיכויים הקלושים שהוצאה כלשהי תרצה את כתב היד שלי בשל היצע מטורף של כתבי יד. קראתי על הזמן שייקח לי לקבל תשובות ועוד. הכל אמור להרפות את ידי אבל זה לא קרה. אני עושה את זה בלי לחץ ובלי מתח. שלח לחמך. ירצו, אשמח. לא ירצו, אתמודד.
הוצאה זה אומר עריכה מקצועית ומאייר על חשבון הבית + כרטיס כניסה לחנויות הספרים ובעיקר יחסי ציבור. אם לא אעבור אף לקטור אולי אשקול הוצאה עצמית ואולי לא. הסיכוי שאעמוד בשבוע הספר עם ספר בודד פרי עטי ואנסה למכור אותו הוא די קלוש. יש את החשש שאאחוז בידי ספר פרי עטי שיצא בהוצאה עצמית והוא רק יזכיר לי שלא עברתי אף לקטור ויצער אותי. אין לי מושג מה יהיה אם לא אצליח אבל בעצם למה ללכת למקום הזה? אני מקווה להצליח. אחלו לי מזל טוב.
בהחלט מזל טוב אשרה יקרה.
אבל קודם כל תחשבי: כתבתי ספר, הידד!
מחכה להחלטה ש-כן, אני מדפיסה ומתחילה למכור.
בהצלחה בכל דרך שתבחרי. מאמינה שתצליחי.
אכן חגיגה גדולה. לא חשובה ההצלחה של הספר מול הצלחתך לקחת פרוייקט לסיומו המוצלח.
להעז. זה כל הסיפור.
להעז לחיות. להעז ליצור. להעז להילחם. להעז לכתוב ועוד ועוד.
אז תעוזה יש לך. מה כבר יכול לקרות? מקסימום-תצליחי….
חן חן יקירה. וחבל שלא היית אתמול בצעדה. מחכה להפגש בהזדמנויות אחרות.
בהחלט צריך מזל טוב כדי שהליצים בהוצאה יאשרו את הספר לצד כשרון, תיזמון וכו'.
קבלי את מירב האיחולים למזל טוב והצלחה מול כל האתגרים שבחרת לעצמך ואלה שנבחרו עבורך.
תודה רבה מולי. מקבלת את איחוליך בשמחה.
שיהיה בהצלחה רבה עם הספר, אני צריכה ללמוד ממך…וכמובן כבר סקרנית לקרוא!